Daniele o porofeta ka Bogosi jwa Modimo le ka go tla ga ga Mesia. Babelona e a wa 14 Ke’ng hape e ka re thusang hore re rate Lentsoe la Molimo? Ha re ea libokeng kamehla, re tla rata Lentsoe la Molimo le ho feta. Ha re le libokeng, re ithuta Bibele beke le beke re sebelisa Molula-Qhooa. Ena ke tsela e ka sehloohong eo re ithutang Bibele ka eona. Re lokela ho lokisetsa hantle e le hore re utloisise seo re ithutang sona Molula-Qhooeng. Ha re lokisetsa re ka bala Mangolo ’ohle a hlahang serapeng. Morao tjena re se re ka daonlouda Molula-Qhooa websaeteng ea jw.org kapa ra o bala ho JW Library ka lipuo tse ngata. Lisebelisoa tse ling tsa elektronike li re lumella ho fumana Mangolo kapele. Empa ho sa tsotellehe hore na re bala Molula-Qhooa hokae, re lokela ho bala Mangolo ao ka hloko ’me re nahanisise ka ’ona e le hore re rate Lentsoe la Molimo haholoanyane.—Bala Pesaleme ea 1:2.